stanford-oval/wikipedia huggingface dataset:
מחנה הריכוז סלאנה
הערות שוליים

1 2  מחנות ההשמדה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 319.
1 2 3  Mass grave of Serbs and Jews from 1941 found on the island of Pag, באתר jadovno.com, ‏31 באוקטובר 2017 (באנגלית).
↑  הקהילה היהודית בזאגרב, בתוך: צבי לוקר (עורך), פנקס הקהילות - יוגוסלאוויה, עמודים 141-142.
↑  Jaša Romano, Jevreji Jugoslavije 1941-1945, žrtve genocida i učesnici NOR, 1980
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שבנייה • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
לוניניץ

לונינץ (בלארוסית: Лунінец, ברוסית: Лунинец, בפולנית: Łuniniec) היא עיירה במחוז ברסט ליטובסק בבלארוס.
היסטוריה

לונינץ מוזכרת לראשונה בכתובים בשנת 1540. היא נכללה במחוז פינסק של פולין עד החלוקה השנייה של פולין בשנת 1793 עת עברה לשלטון רוסי. בשנת 1888 נבנה בה צומת מסילות ברזל, ובשנת 1905 הוקמה בה תחנת רכבת גדולה.
בשנת 1920 עברה לונינץ לידי הרפובליקה הפולנית השנייה שזה עתה קמה, אך בהתאם להסכם ריבנטרופ–מולוטוב עברה בספטמבר 1939 לידי ברית המועצות. בשנים 1944-1941 הייתה העיירה תחת שלטון גרמניה הנאצית, ולאחר מכן שבה להיות חלק מבלארוס - בתחילה כחלק מברית המועצות, ולאחר התפרקותה, בבלארוס העצמאית.
יהודי לונינץ

יהודים רבים עברו ללונינץ בעקבות הקמת מסילת הברזל שעברה בה. היהודים התרכזו ברובע זמד וסביב השוק. בשיאה כללה הקהילה היהודית כ-3,000 איש, כשליש מתושבי העיירה.
יהודי לונינץ > חסידויות בעיירה

בעיירה פעלו מספר חסידיות: חסידות קרלין סטולין, חסידות ברזנה וחסידות הורודוק.
חסידות קרלין שנקראה בשם "אור ישראל" על שם האדמו"ר רבי ישראל מסטולין, ובמשך מספר שנים כיהן בראש הישיבה במקום הרב אלעזר מנחם מן שך.
רב העיירה הראשון והיחיד שכיהן בה היה הרב אלתר יהודה זוליאר, מחסידי סטולין, שכיהן כרב במשך מעל 40 שנה.
יהודי לונינץ > כיבוש הנאצים

עם כיבוש העיירה בידי הגרמנים בתחילת יולי 1941, הטילו אלו גזירות שונות על יהודיה, ובהן חובת ענידת סרט זרוע, החרמת רכוש וגיוס לעבודות כפייה. בנוסף, רצחו הגרמנים את הרופאים היהודים בעיירה.
באוגוסט 1941, רצחו הנאצים את רוב הגברים היהודים מגיל 14 ומעלה בעיירה. באוקטובר 2021, אחרי שנות מסע חיפושים, התגלה קבר האחים בעיירה, ובו שרידים מ-1,400 הנרצחים היהודים. החקירה העלתה כי הרצח בוצע על ידי משטרת גדוד 306 שנקרא "גדוד הענישה", שתפקידו היה לבצע הוצאות המוניות להורג.
3,000 היהודים שנותרו בעיירה, בעיקר נשים וילדים, הועברו במרץ 1942 לגטו שהוקם בה, אליו הובאו בהמשך יהודים נוספים מיישובי הסביבה, ובו סבלו היהודים מרעב כבד ומהוצאות להורג בידי השוטרים הבלארוסים.
ב-18 באוגוסט 1942, נרצחו כ-2,800 מיהודי הגטו מחוץ לעיירה, ובאוקטובר 1942 נרצחו כ-100 היהודים האחרונים שהושארו בגטו.
כך באזור לוניניץ עצמו, נרצחו יותר מ-16 אלף אזרחים בזמן השואה.
הערות שוליים

↑  איתמר אייכנר, נעליים, משקפיים ותמונות בכיס: קבר אחים ובו 1,400 נרצחים יהודים התגלה בבלארוס, באתר ynet, 17 באוקטובר 2021
↑  נעליים, משקפיים ותמונות בכיס: קבר אחים ובו 1,400 נרצחים יהודים התגלה בבלארוס, באתר ynet, 17 באוקטובר 2021
| --- | --- |
בקרת זהויות :  NLI: 987007555118905171  GND: 4499119-8  LCCN: n83063867  VIAF: 130222724   WorldCat (עם VIAF): 130222724
ארטבזוס השני מפריגיה

| --- | --- |

 לידה:  המאה ה־4 לפנה״ס 
 פטירה:  המאה ה־4 לפנה״ס כנראה 
 צאצאים:  Artakama, Artonis, Barsine, פרנבזוס השלישי, Ariobarzanes 
 השתייכות:  הממלכה האחמנית
 תקופת הפעילות:  389 לפנה"ס – 328 לפנה"ס (כ־61 שנים)
 תפקידים בשירות
 אחשדרפן של הלספונטין פריגיה   אחשדרפן של באקטריה (תחת אלכסנדר הגדול)
 פעולות ומבצעים
 מרד הסטרפים
 
ארטבזוס השני מפריגיה (בפרסית עתיקה: אשבווזדה – Ašavazdah; ביוונית: Αρτάβαζος; ‏ 389 לפנה"ס – 325 לפנה"ס) היה אריסטוקרט פרסי חשוב מבית פרנקידים. בלט בעת מלחמותיו של אלכסנדר הגדול שבמהלכן צידד תחילה בשלטון הפרסי, אך לאחר רציחתו של דריווש השלישי בידי בסוס עבר לצדו של אלכסנדר הגדול ושירת אותו נאמנה.
ביוגרפיה > תחילת הקריירה וגלות

בית הפרנקידים היה קשור בקשרי דם לשושלת המלוכה הפרסית. מייסד השושלת, פרנקס הראשון היה דודו של דריווש הראשון, שליט האימפריה הפרסית. השושלת שלטה בסטרפיה בשם פריגיה ההלספונטינית. הקריירה הפוליטית של התחילה כהמשך למרד הסטרפים שפרץ בשנת 372 לפנה"ס על רקע הרצון של הסטראפים המערביים לשמור על אוטונומיה רבה מהשלטון הפרסי המרכזי. הסטרפים המורדים הובסו על ידי ארתחששתא השני בשנת 362 לפנה"ס. אחיו הבכור של ארטבזוס, אריוברזנס, סטראפ פריגיה הלספונטינית, שהיה בין יוזמי המרד נהרג וארטבזוס היה לסטראפ במקומו.
ארטבזוס מרד מסיבה לא ברורה בשנת 358 לפנה"ס. במהלך המרד הסתייע ארטבזוס בצבא אתונאי תחת פיקודו של כארס. בעזרת בעלות הברית היווניות שלו הצליח ארטבזוס להביס את הצבא המלכותי בשני קרבות גדולים. ארתחשסתא השלישי שעלה לשלטון בשנת 358 איים על אתונה שאם לא תמשוך את ידיה מענייני פנים פרסיים, ישלח את ציו לעזרת המורדים באתונה שמרדו בשלטונה (357 לפנה"ס – 355 לפנה"ס). האיום היה ממשי ואנשי אתונה החזירו את צבאם. ארטבזוס ניסה לגייס תמיכה תבאית ושכר צבא שכירי חרב גדול שמנה 5,000 לוחמים תחת פיקודו של פמנס, אך אלה לא הצליחו להגיע בזמן. ללא תמיכה יוונית נחרץ גורל המרד של ארטבזוס. והוא נמלט לחצרו של פיליפוס השני, מלך מוקדון.
ביוגרפיה > חזרה לפרס

ארטבזוס נותר בגולה במשך עשר שנים, אך בעזרת השתדלנות של החתן שלו, מנטור, הצליח להשיג חנינה מלכותית בזמן מלחמתו של ארתחשסתא במורד המצרי נכתנבו ושב לפרס בשנת 342 לפנה"ס. מעמדו הקודם הושב על כנו. בינתיים נפטר מנטור בשנת 340 לפהנ"ס וארטבזוס חיתן את בתו עם אחיו של מנטור, ממנון מרודוס.
מעט ידוע על מעשיו של ארטבזוס בזמן זה. רציחתו של  ארתחשסתא השלישי יחד עם רבים מבני המשפחה המלכותית בידי השר הבכיר בגואס הותיר את כס השלטון ללא מלך חזק. השלטון עבר בירושה לנסיך הצעיר ארתחשסתא הרביעי, שתומרן על ידי בגואס . כתוצאה מכך התפתח מאבק בין שני טוענים בולטים: ארתשתא (הידוע יותר בשמו המלכותי דריווש השלישי) וארתחשסתא הרביעי, שבסופו ניצח דריווש. ייתכן שארטבזוס תמך בדריווש השלישי במאבק זה.. במהלך כיבוש האימפריה הפרסית על ידי אלכסנדר הגדול לא מוזכר ארטבזוס במפורש, אך ייתכן שהיה קצין הקישור בין הפרסים לשכירי החרב היוונים במלחמה, בהתחשב בכך שידע יוונית ובילה זמן רב במוקדון. בנו של ארטבזוס, פארנבזרוס, היה מפקד הצי הפרסי בים האיגאי.
ביוגרפיה > בשירותו של אלכסנדר הגדול

ארטבזוס נותר נאמן לדריווש גם לאחר המפלה של דריווש בקרב גאוגמלה בסתיו 331 לפנה"ס. לאחר רציחתו של דריווש על ידי בסוס בשנת 330 לפנה"ס החליף צד ועקר למחנה המוקדוני. שם קשר קשרים הדוקים עם אלכסנדר הגדול במהלך הפלישה לאסיה התיכונה.
באסיה התיכונה השלטון הפרסי המרכזי היה חלש ולאחר מותו של דריווש התפרק לחלוטין. ראשי השבטים הבאקטרים והסוגדים, אוהבי החופש, הקימו ברית נגד אלכסנדר הגדול שביקש לצרף את האזור לאימפריה שלו. התפקיד של ארטבזוס במהלך הפלישה היה חיוני ביותר להצלחת הצבא המוקדוני. קשריו עם הפרסים וידיעת הלשון הפרסית סייעו לו לתקוע טריז בקרב ראשי השבטים באסיה התיכונה.
תפקידו של ארטבזוס לא היה דיפלומטי בלבד. הוא קיבל פיקוד עצמאי על יחידות צבאיות גדולות ופיקד עליהן בהצלחה במאבק נגד השבטים הבאקטרים והסקיתים. בנוסף, קיבל את תפקיד המושל של באקטריה. הוא קבע את מושבו בבירת הסטראפיה, באקטרה (בלך המודרנית), אך לא נותר בתפקידו זמן רב וביקש לפרוש בגלל גילו המתקדם.
ארטבזוס נפטר זמן קצר לאחר סיום המלחמה בבאקטריה. ידוע שבניו המשיכו לשרת את אלכסנדר ואת הדיאדוכים. קשריו עם אלכסנדר הגדול היו מצוינים והוא הצליח לחתן את בתו ברסינה בפעם השלישית, הפעם לאלכסנדר עצמו, ממנה נולד לו ככל הנראה בנו הרקלס בשנת 327 לפנה"ס.
הערות שוליים

↑  לפי אתר ליוויוס
↑  לפי אתר ליוויוס
| --- | --- |
בקרת זהויות :  PLWABN: 9811344286105606  LCCN: n97029212  VIAF: 14050575   WorldCat (עם VIAF): 14050575
לארה פולבר

| --- | --- |

 לידה:  1 בספטמבר 1980 (בת 44) סאות'אנד-און-סי, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  קולג' בירד 
 בן או בת זוג:  ראזה ג'אפרי (27 בדצמבר 2014–?) 
 מספר צאצאים:  1 
 פרופיל ב-IMDb
 
לארה פולבר (באנגלית: Lara Pulver; נולדה ב-1 בספטמבר 1980) היא שחקנית יהודייה-בריטית. ב-2008 הייתה מועמדת לפרס לורנס אוליבייה ולפרס בחירת הקהל של אתר Whatsonstage. היא גילמה את ארין ווטס בסדרת הריגול של ה-BBC "ספוקס" ואת איירין אדלר בעיבוד המודרני של ה-BBC לסיפורי שרלוק הולמס בסדרה "שרלוק".
ביוגרפיה

פולבר נולדה בסאות'אנד-און-סי שבמחוז אסקס. אביה ממשפחה יהודית, ואמה ממשפחה אנגלית והתגיירה. הוריה התגרשו כשהייתה בת 11. בין השנים 1994 ו-1998 היא הייתה חברה בתיאטרון לנוער " National Youth Music Theatre", כמו גם בחוג "The Liz Burville Dance Centre" שבבקסלי. ב-1997 החלה ללמוד בבית הספר "קולג' דורין בירד" וסיימה את לימודיה בשנת 2000. מאז היא מופיעה כשחקנית, זמרת ורקדנית במחזות מוזיקליים בתיאטראות וסט אנד.
ב-2008 הייתה פולבר מועמדת לפרס אוליבייה לשחקנית הטובה ביותר על תפקידה כלוסיל פרנק בהפקת הבכורה בווסט אנד של המחזמר "המצעד" שהועלה בתיאטרון דונמאר ורהאוס. היא שבה וגילמה את הדמות בהפקה בלוס אנג'לס ב"מארק טאפר פורום" לצדו של טי אר נייט.
ב-2008 הקליטה פולבר שיר לתקליטור "Act One – Songs from the Musicals of Alexander S. Bermange" (שירים מתוך מחזות זמר של אלכסנדר ס. ברמנג') . ב-2009 הצטרפה פולבר לצוות השחקנים של סדרת הטלוויזיה "רובין הוד" בתפקיד איזבלה, אחותו של גאי גיזבורן.
ב-2010 הצטרפה פולבר לצוות השחקנים של סדרת הטלוויזיה "דם אמיתי" של רשת HBO בתפקיד קלודין קריין, הפיה הטובה של סוקי סטאקהאוס. בעונה העשירית והאחרונה של סדרת הריגול של ה-BBC "ספוקס" גילמה פולבר את ארין וואטס, ראש מדור D.
פולבר גילמה את דמותה של איירין אדלר בפרק "שערורייה בבלגרביה", הפרק הראשון בעונה השנייה של הסדרה "שרלוק".
ב-2012 השתתפה פלובר בסדרת הטלוויזיה "הסודות של דה וינצ'י" בתפקיד קלריס אורסיני, אשתו של לורנצו דה מדיצ'י (בגילומו של אליוט קוואן).
ב-2014 הופיעה פלובר בתפקיד לואיז בהפקה מחודשת של המחזמר "ג'יפסי" (מאת סטיבן סונדהיים) בפסטיבל התיאטרון של צ'יצ'סטר לצד השחקנית אימלדה סטונטון. לקראת סוף אפריל 2015 הועלתה ההפקה בווסט אנד. ההפקה זכתה לפרסים רבים, מתוכם פולבר זכתה בפרס האולייביה כשחקנית משנה הטובה ביותר במחזמר.
ב-2015 שבה והופיעה בתפקיד ארין וואטס בסרט הקולנוע "Spooks: The Greater Good" סרט המשך לסדרה "ספוקס".
בינואר 2017 שיחקה בסרט הפנטזיה "מלחמת האופל: מלחמת דמים", הסרט הוא הסרט החמישי בסדרה. שם שיחקה לצד קייט בקינסייל, תיאו ג'יימס ובראדלי ג'יימס.
חיים אישיים

בשנת 2003 הכירה פולבר את השחקן האמריקאי ג'וש דאלאס כשחי בבריטניה ולמד ב-"Mountview Academy of Theatre Arts". הם התחתנו בחג המולד של 2007 באסם מהמאה ה-16 בדבון. בראיון רדיו ב-2 בדצמבר 2011 הודיע דאלאס שהם מתגרשים.
ב-2012 החלה פולבר לצאת עם השחקן ראזה ג'אפרי והשניים התחתנו ב-27 בדצמבר 2014.
פרסים ומועמדויות

| שנה | פרס | תפקיד | תוצאה |
| --- | --- | --- | --- |
| 2008 | פרס לורנס אוליבייה לשחקנית הטובה ביותר במחזמר | המצעד | מועמדות |
| 2012 | פרס מבקרי הטלוויזיה לשחקנית הטובה ביותר בסרט או במיני-סדרה | שרלוק בפרק "שערורייה בבלגרביה" | מועמדות |
| 2016 | פרס לורנס אוליבייה לשחקנית הטובה ביותר בתפקיד משנה במחזמר | Gypsy | זכייה |
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 | רובין הוד | Robin Hood | איזבלה | סדרת טלוויזיה (8 פרקים בעונה 3) |
| 2010 |  | Legacy | דיאן שו |  |
| 2010 | היחסים המיוחדים (אנ') | The Special Relationship |  | סרט טלוויזיה של HBO |
| 2010 | דם אמיתי | True Blood | קלודין קריין | סדרת טלוויזיה (5 פרקים) |
| 2011 | ספוקס | Spooks | ארין ווטס | סדרת טלוויזיה (עונה 10) |
| 2011 |  | Language of a Broken Heart | ויולט |  |
| 2012 |  | Coming Up | אנט | בפרק "Camouflage" |
| 2012, 2014 | שרלוק | Sherlock | איירין אדלר | בפרק "שערורייה בבלגרביה" ובפרק "חותם השלושה" |
| 2015–2013 | הסודות של דה וינצ'י | Da Vinci's Demons | קלריס אורסיני | סדרת טלוויזיה; 19 פרקים |
| 2013 |  | Skins: Fire | ויקטוריה | סדרת טלוויזיה; תפקיד משני |
| 2014 | פלמינג: האיש שרצה להיות בונד | Fleming: The Man Who Would Be Bond | אן או'ניל | סדרת טלוויזיה (4 פרקים) |
| 2014 | קצה המחר | Edge of Tomorrow | קארן לורד | הופעת קמע |
| 2015 | ספוקס | Spooks: The Greater Good | ארין ווטס |  |
| 2015 |  | A Patch of Fog |  |  |
| 2016 | מלחמת האופל: מלחמת דמים | Underworld: Blood Wars | סמירה |  |
| 2018 | העיר והעיר (אנ') | The City and the City | קטרינה פרלה | מיני-סדרה |
| 2020 | רצח אופי | The Alienist | קארן סטראטון | עונה שנייה; 5 פרקים |
| 2021 | Dota: דם הדרקון | Dota: Dragon's Blood | הנסיכה מיראנה | דיבוב; תפקיד ראשי; 8 פרקים |
| 2021 | המכשף: סיוטו של הזאב |  | טטרה | דיבוב |
| 2022–2023 |  | Pantheon | ד"ר אוליביה אוונס | דיבוב; 2 פרקים |
תפקידים בתיאטרון

המצעד (לוסיל פרנק), דונמאר ורהאוס, מועמדות לפרס אוליבייה לשחקנית הטובה ביותר במחזמר ולפרס "Whatsonstage.com"
אל תוך היער (לוסינדה), בית האופרה המלכותית, קובנט גארדן
The Last Five Years (קאתי) Menier Chocolate Factory
הונק! (הנרייטה), התיאטרון המלכותי הלאומי (המחזמר החדש הטוב ביותר, פרס אוליביה לשנת 2000) וכן סיבוב הופעות ברחבי המדינה
מיס סייגון (אלן)
High Society
שורת המקהלה
The Darling Buds of May
The Boy Friend
ג'יפסי (לואיז)
שיקגו
גריז
רחוב 42
הקוסם מארץ עוץ
הדוד וניה
הערות שוליים

↑  "2008 Laurence Olivier Winners Announced Sunday".
1 2  "The 'shiksa goddess' who acts kosher". The Jewish Chronicle.
↑  Totally Plc. "TotallyJewish.com – Entertainment – Features And Reviews". totallyjewish.com. אורכב מ-המקור ב-2013-04-18. נבדק ב-2015-11-25.
↑  "Bits and Bobs (Vol. 5 1/2): Exclusive 'Robin Hood' scoop from Richard Armitage! | PopWatch". Entertainment Weekly. 2012. נבדק ב-26 באפריל 2012. {{cite web}}:  (עזרה)
↑  Conlan, Tara (4 בינואר 2012). "Sherlock: BBC will not remove nude scenes for 7pm repeat". The Guardian. נבדק ב-2012-01-04. {{cite news}}:  (עזרה)
↑  Eames, Tom (4 ביוני 2012). "Sherlock's Lara Pulver, Southland's Clifton Collins Jr join new shows". Digital Spy. נבדק ב-4 ביוני 2012. {{cite web}}:  (עזרה)
↑  Theo Bosanquet & Rosie Bannister (6 במרץ 2014). "Chichester reopens Festival Theatre with Rupert Everett in Amadeus, plus Gypsy and Guys and Dolls". WhatsOnStage.com. {{cite web}}:  (עזרה)
↑  "Full West End Gypsy cast announced". WhatsOnStage.com. 2 במרץ 2015. {{cite web}}:  (עזרה)
↑  Maureen Paton (16 בספטמבר 2011). "Dressed to kill: Move over Harry Pearce — a new glamorous MI5 boss is taking over Spooks for its final series". daily Mail. נבדק ב-23 בספטמבר 2011. {{cite web}}:  (עזרה)
↑  Adam Jacques (29 במרץ 2015). "Camilla Schneideman & Lara Pulver: 'I realised the flapjacks I gave". The Independent. {{cite web}}:  (עזרה)
| --- | --- |
בקרת זהויות :  GND: 1058114018  ISNI: 0000 0000 7723 8640  LCCN: no2010024304  MusicBrainz: c064268d-8ba2-4c95-8133-b7d262d4cd5c  VIAF: 107421575   WorldCat (עם VIAF): 107421575
ינה גארדי

| --- | --- |
אין תמונה חופשית
 לידה:  28 בדצמבר 1886 קצ'קמט, הונגריה 
 פטירה:  1944 (בגיל 57 בערך) קאופרינג, הרפובליקה הפדרלית של גרמניה 
 שם לידה:  Günsberger Jenő 
 לימודי רפואה:  אוניברסיטת אטווש לוראנד 
 תפקידים:  רופא 
 
ינה גארדי (במקור עד 1901 גינסברגר, בהונגרית: Gárdi Jenő;‏ קצ'קמט, 28 בדצמבר 1886 – ?, סוף 1944)  היה רופא יהודי-הונגרי יוצא דופן. הוא כונה "הרופא של העניים" והקים מרפאה חינמית שהתרכזה במחלות ריאות וכן הקים בית חולים ראשון מסוגו בממלכת הונגריה שעסק בריפוי בעיסוק. הוא ניספה בשואה במועד ובמקום שעדיין יש מחלוקת עליהם.
קורות חייו

ינה גינסברגר נולד במשפחה יהודית כבנם של מומחה האפייה שאנדור גינסברגר ושל אילונה גינסברגר. הוא השלים את לימודיו התיכוניים בגימנסיה הממלכתי יוז'ף קטונה בקצ'קמט, ולאחר מכן למד בפקולטה לרפואה של אוניברסיטת בודפשט (כיום אוניברסיטת אטווש לוראנד), שם קיבל את התואר שלו ברפואה ב-1912. לאחר מכן, עבר לאויפשט. במלחמת העולם הראשונה. שירת בחזית כרופא צבאי. משנת 1918 היה הרופא המחוזי של אויפשט (כיום רובע 4 של בודפשט).
ב-28 ביוני 1920, באויפשט, נשא לאישה את מרגיט מילך או מילז, הוא התאלמן ב-1 באפריל 1931. בשנת 1933 התחתן עם ורונה פרלמן בטרזווארוש, בודפשט.
גארדי כונה "הרופא של העניים". ב-1923 הקים את מרפאת הריאות החינמית שלו ברחוב יוקאי באויפשט וקיבל שם את הפועלים החולים. שבע שנים לאחר מכן הקים את בית החולים הראשון בהונגריה לריפוי בעיסוק, בו טיפל בסובלים ממחלות השחפת שכבר לא נזקקו לטיפול פעיל ולא יכלו אפילו לעבוד. ב-1933 ייסד בית ספר רפואי ופעוטון רפואי לילדים חולי שחפת. הוא היה הרופא הראשי של מרפאת הריאות של הסנטוריום של הארכידוכס יוזף, פלטין הונגריה באויפשט והיה חבר חבר במועצת העיר. בסוף 1944 לפי גרסה אחת: נלקח בכוח על ידי בריוני מפלגת צלב החץ והוצא להורג לפי גרסה שנייה גורש לגרמניה למחנה ריכוז קאופרינג בבוואריה ושם מצא את מותו. בית המשפט המחוזי באויפשט ב-1945. הכריז על תאריך מותו כ-31 בינואר.
כתביו ופרסומיו העיקריים

שחפת תינוקות מחוסנים על פי אלבר קלמט (עם ינה גרגיי ולאיוש שוראני, בודפשט, 1930)
על טיפול כירורגי אמבולטורי של שחפת ריאתית (בודפשט, 1930)
סיבוכים של חזה אוויר מנקודת מבטו של הרדיולוג (בודפשט, 1934)
חשיבותן של בדיקות רנטגן המוניות במאבק בשחפת (בודפשט, 1935)
דרכים חדשות להילחם בשחפת (עם אימרה ואש, בודפשט, 1935)
הנצחתו

באויפשט (רובע 4 של בודפשט) נקרא רחוב על שמו מאז 1946 (לשעבר Tisza Kálmán utca).
לקריאה נוספת

אלכסנדר אמד: ינה גארדי, הרופא של האנשים העניים: (1886-1944) (חיפה, 2005)
אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
Magyar életrajzi lexikon א' (לקסיקון ביוגרפי הונגרי. עורכת ראשית אגנש קניירש).
לקסיקון יהודי הונגרי. 1929. עורך פטר אויווארי. גישה מכוונת
Magyar orvoséletrajzi lexikon. (לקסיקון ביוגרפי של רופאים הונגרים)
מילון שמות הרחובות השלם של בודפשט, הוצאת ספרינטר הוצאה לאור, 2003. 195 עַמוּדים
יוז'ף פלטינוס. חטאי הבונים החופשיים. 1938–1939
הערות שוליים

↑  Az engedélyt tartalmazó BM rendelet száma/évszáma: 38842/1901. Forrás: MNL-OL 30793. mikrofilm 1232. kép 2. karton. Névváltoztatási kimutatások 1901. év 11. oldal 33. sor
↑  "Születési bejegyzése a kecskeméti izraelita hitközség születési akv. 57/1886. folyószáma alatt". נבדק ב-2021-02-18.
1 2  Újpesti (Bp. IV. kerület) állami halotti anyakönyv 1305/1948.]
↑  Az elhalálozás bíróilag lett megállapítva, újpesti járásbíróság P.k.2052/948.sz.
↑  A házasságkötés bejegyezve az újpesti (Bp. IV. ker.) állami házassági akv. 340/1920. folyószáma alatt.
↑  Újpesti (Bp. IV. ker.) állami halotti akv. 240/1931. folyószám.
↑  A házasságkötés bejegyezve a Bp. VI. ker. állami házassági akv. 206/1933. folyószáma alatt.
| --- | --- |
בקרת זהויות :  ISNI: 0000 0001 1315 6811  VIAF: 165161743   WorldCat (עם VIAF): 165161743
בית הכנסת בחמדון

| --- | --- |
אין תמונה חופשית
 מידע כללי
 סוג:  בית כנסת 
 מיקום:  בחמדון 
 מדינה:  לבנון 
 
 קואורדינטות:  33°48′35″N 35°39′19″E﻿ / ﻿33.8097°N 35.6553°E﻿ / 33.8097; 35.6553
 he
 
בית הכנסת בבחמדון הוא בית כנסת שנבנה בבחמדון (מחוז עאלי, לבנון) בשנת 1922. זהו אחד מארבעת בתי הכנסת הגדולים בלבנון. המבנה שלו עדיין עומד על כנו, למרות שהמבנה נטוש.
עד מלחמת האזרחים התקיימה בעיירה בחמדון קהילה יהודית קטנה, ובתקופת מלחמת לבנון הראשונה נותרו בה עדיין שלוש משפחות יהודיות.
בית הכנסת הגדול והמפואר שימש את היהודים שבאו לנפוש בעיירה בימי החגים.
בית הכנסת נעזב ערב מלחמת האזרחים אך שלד המבנה שלו עודו ניצב במקום.
ראו גם

ואדי אבו ג'מיל (הרובע היהודי לשעבר בביירות)
בית הכנסת דיר אל-קמר
בית הכנסת צידון
הערות שוליים

↑  Parfitt, Tudor, Israel and Ishmael: Studies in Muslim-Jewish relations, Page 89, St. Martin's Press 2000
↑  "#4 Bhamdoun, ou la réinvention du temps passé". L'Orient-Le Jour.
מאור חכמי המערב

| --- | --- |
בית כנסת מאור חכמי המערב
בית כנסת מאור חכמי המערב
 מידע כללי
 סוג:  בית כנסת 
 שימוש:  בית מדרש ובית כנסת
 מיקום:  קריית יערים
 מדינה:  ישראל 
 בעלים:  משה בן זקרי
 נוסח תפילה:  נוסח הספרדים
 הקמה ובנייה
 תקופת הבנייה:  1989–2004 (כ־15 שנים)
 תאריך פתיחה רשמי:  2004 
 אדריכל:  אהרון צורף
 מידות
 קומות:  3
 
 קואורדינטות:  31°48′13″N 35°06′05″E﻿ / ﻿31.803666666667°N 35.101333333333°E﻿ / 31.803666666667; 35.101333333333
  (למפת הרי ירושלים מוגדלת) מאור חכמי המערב(למפת הרי ירושלים רגילה) מאור חכמי המערב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאור חכמי המערב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאור חכמי המערב
 
בית הכנסת מאור חכמי המערב הוא בית כנסת השוכן ביישוב קריית יערים, פועלים במקום כולל אברכים ומניני תפילה בנוסח עדות המזרח.
היסטוריה

בית הכנסת החל את דרכו בכיתת לימוד בבית ספר מקומי ביישוב. לאחר שמספר המתפללים והלומדים הלך וגדל, הוחלט על הקמת מבנה בתכנונו של האדריכל אהרון צורף. בשנת 1989 החלה בניית הקומה הראשונה של מבנה בית הכנסת, שנועד לשמש כבית תפילה ולימוד לאברכים, על שטח שנרכש מבעוד מועד. בשנת 2004 הושלמה בניית הקומה השנייה, המשמשת כיום לתפילה, יחד עם השלד של הקומה השלישית. בשנת 2010 הושלמה בניית הקומה השלישית, שמשמשת את ישיבת "ישרי לב" המיועדת לצעירים מארצות הברית.
השם "מאור חכמי המערב" ניתן לבית הכנסת על שמו של פרשן התלמוד הרי"ף, שהיה מחכמי המערב.
מבנה

לבד מהאדריכל שתכנן את הבניין, ליווה את התהליך משה בן זקרי, מייסד בית הכנסת, שביקש לשלב במבנה מוטיבים ממבני דת יהודיים עתיקים, כשלכל פרט ישנה משמעות.
מבנה > מבנה חיצוני

כלפי חוץ, מבנה בית הכנסת כולל מראה של חומת אבן בקומתו העליונה, בהשראת חומות העיר העתיקה ובית המקדש, כשבמרכז ניצבת צורת לוחות הברית מאבן בממדים גדולים. סביב מבנה בית הכנסת נמצאים איורים גדולים שנעשו בידי אמנים מחברון באמצעות חריטה וסיתות, המציגים את כלי המשכן, לוחות הברית מעל לדלתות הכניסה, וכן מספר סמלים יהודיים מוכרים. מתחת לאיורים נמצאים חלונות זכוכית בצבע כחול.
מדרגות בית הכנסת החיצוניות נבנו בצורה רחבה בתחילתן, וצרות בסופן, כהשראה מחלונות בית המקדש שנבנו בצורה זו. בתחילת גרם המדרגות ניצבים שני עמודי אבן, הרומזים על עמודי הנחושת יכין ובועז, שהציב שלמה המלך בפתח בית המקדש הראשון.
מבנה > מבנה פנימי

מבנהו הפנימי בקומה הראשונה כלל עד שנת 2010 מוטיבים מבתי הכנסת העתיקים של צפת, עם שילוב של צבע התכלת בקירותיו. בשנה זו שופץ המקום, ואף חולק למספר חדרי שיעורים.
מבנהו הפנימי בקומה השנייה כולל שילוב של אבנים עתיקות ושיש בעיקר בקירות ובעמודים. המבנה מתאפיין בקשתות בשלל וריאציות, כהשראה ממבני דת עתיקים. בעצת האמן אורי רווח, צורת הישיבה קיבלה השראה מבתי כנסת עתיקים שנמצאו בחפירות ארכאולוגיות, הכוללים ישיבה בסמוך לקירות בית הכנסת בצורה מרובעת, ללא כיסאות במרכז.
במרכז בית הכנסת שוכנים שני עמודי שיש המחופים באבנים עתיקות עם קשת המתנוססת מעליהם, ומתחתם ממוקמת תיבת החזן. היכל בית הכנסת עשוי לוחות שיש, בצורת שני חצאי עיגולים, בהשראת ספר תורה ספרדי פתוח, ובמרכזם משולבים אלמנטים של זכוכית ומתכת. בתקרת הקומה האמצעית תלויות תריסר נברשות בינוניות כנגד שנים עשר השבטים, ועוד שתי נוספות גדולות במרכזה.
אדולף הניג

| --- | --- |
אין תמונה חופשית
 לידה:  12 באוגוסט 1881 בודפשט, האימפריה האוסטרו-הונגרית 
 פטירה:  יוני 1960 (בגיל 78) בודפשט, הרפובליקה העממית ההונגרית 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת אטווש לוראנד 
 תפקידים:  רופא עיניים, רופא 
 
אדולף הניג (בהונגרית: Hönig Adolf;‏ בודפשט, 12 באוגוסט 1881 – בודפשט, לפני 10 ביוני 1960) היה דוקטור לרפואה (MD) רופא עיניים, רופא ראשי בבית החולים. בעל עיטור מסדר פרנץ יוזף.